CELEX: 52020PC0473
Language: hu
Date: 2020-08-25
Title: Javaslat A TANÁCS VÉGREHAJTÁSI HATÁROZATA a Covid19-járvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 tanácsi rendelet keretében Portugáliának nyújtandó ideiglenes támogatásról

EURÓPAI BIZOTTSÁG
            Brüsszel, 2020.8.25.
            COM(2020) 473 final
            2020/0227(NLE)
            Javaslat
            A TANÁCS VÉGREHAJTÁSI HATÁROZATA
            a Covid19-járvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 tanácsi rendelet keretében Portugáliának nyújtandó ideiglenes támogatásról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az (EU) 2020/672 tanácsi rendelet (a továbbiakban: SURE-rendelet) meghatározza a Covid19-járvány okozta súlyos gazdasági zavarral küzdő, vagy annak veszélyével fenyegetett tagállamoknak nyújtandó uniós pénzügyi támogatás jogi keretét. A SURE keretében nyújtott támogatás elsősorban a csökkentett munkaidős foglalkoztatás vagy a munkavállalók és az önfoglalkoztatók védelmét célzó hasonló intézkedések finanszírozását, és ezáltal a munkanélkülivé válás és a jövedelemkiesés előfordulásának csökkentését, valamint az említettekhez kapcsolódóan bizonyos – különösen a munkahelyeken bevezetett – egészségügyi vonatkozású intézkedések finanszírozását szolgálja.
            
            
               2020. augusztus 7-én Portugália a SURE-rendelet szerinti uniós pénzügyi támogatást kért. A SURE-rendelet 6. cikkének (2) bekezdésével összhangban a Bizottság konzultált a portugál hatóságokkal, hogy ellenőrizze a csökkentett munkaidős foglalkoztatáshoz és hasonló intézkedésekhez, továbbá egészségügyi vonatkozású intézkedéshez közvetlenül kapcsolódó tényleges és tervezett kiadásoknak a Covid19-világjárvány miatt bekövetkezett hirtelen és nagymértékű növekedését. A kérelem mindenekelőtt a következőkre vonatkozik:
            
            
               (1)a munkaszerződéseknek a munkavégzés ideiglenes megszakítása vagy a portugál munka törvénykönyvében rögzített rendes munkaidő csökkentése révén megvalósított fenntartását támogató intézkedés. Az intézkedés a munkavállalói jövedelem 70 %-át fedező juttatást biztosít a támogatható vállalkozásoknak, ahol a munkavállalói jövedelem a szokásos bruttó fizetésük kétharmadának felel meg. A kétharmados korrekcióra alsó és felső határ vonatkozik: az alsó határ megegyezik a nemzeti minimálbérrel, a felső határ pedig a nemzeti minimálbér háromszorosa. Azok a vállalkozások támogathatók, amelyek felfüggesztették üzleti tevékenységüket, vagy jelentős bevételkiesést szenvedtek el. 
            
            
               (2)a munkaszerződéseknek a munkavégzés ideiglenes megszakítása vagy a rendes munkaidő csökkentése révén megvalósított fenntartását elősegítő új és egyszerűsített különleges támogatás. Ez az intézkedés hasonló az 1. pontban említett intézkedéshez, de a pénzeszközökhöz való gyorsabb hozzáférés érdekében egyszerűsített eljárásokat alkalmaz. Az intézkedés a munkavállalói jövedelem 70 %-át fedező juttatást biztosít a támogatható vállalkozásoknak, ahol a munkavállalói jövedelem a szokásos bruttó fizetés kétharmadának felel meg, továbbá mentesít a munkáltatói társadalombiztosítási járulékok megfizetése alól. A kétharmados korrekcióra alsó és felső határ vonatkozik: az alsó határ megegyezik a nemzeti minimálbérrel, a felső határ pedig a nemzeti minimálbér háromszorosa. Azok a vállalkozások támogathatók, amelyek felfüggesztették üzleti tevékenységüket, vagy a támogatás iránti kérelmet megelőző 30 napos időszakban az előző év azonos hónapjához vagy az időszakot megelőző két hónap havi átlagához képest legalább 40 %-os bevételkiesést szenvedtek el. Az intézkedést több alkalommal meghosszabbították, illetve többek között a munkavállalók javadalmazását a szokásos bruttó fizetésük négyötödére módosították, és bevezették a kedvezményezett vállalkozások társadalombiztosítási járulékaira vonatkozó mentesség fokozatos megszüntetését.
            
            
               (3)amennyiben a Covid19-járvány miatt válságban lévő vállalkozások az 1. vagy a 2. pontban említett intézkedések kedvezményezettjei, és a speciális szakképzési programok keretében a nemzeti állami foglalkoztatási és képzési szolgálatok által jóváhagyott képzési programmal rendelkeznek, a munkavállalók és a vállalkozások a munkaidő csökkentésének alternatívájaként a jövedelempótlást, valamint a munkaidőben tartott képzés kapcsolódó költségeit fedező képzési támogatásban részesülhetnek.
            
            
               (4)az üzleti tevékenység újraindítását elősegítő különleges támogatás a vállalkozások számára. A munkába való visszatérés és a munkahelyek megtartásának megkönnyítése érdekében azok a vállalkozások, amelyek munkavállalói az 1. vagy 2. pontban említett intézkedések kedvezményezettjei voltak, juttatásban részesülhetnek, amely vagy egy részletben kerül kifizetésre, és összege megegyezik az érintett munkavállalókra vonatkozó nemzeti minimálbérrel, vagy hat hónap alatt szakaszosan kerül kifizetésre, és összege megegyezik az érintett munkavállalókra vonatkozó nemzeti minimálbér kétszeresével. Amennyiben a támogatást szakaszosan nyújtják, a vállalkozások az érintett munkavállalók tekintetében szintén részleges, 50 %-os mentességet élveznek az adott munkáltatói társadalombiztosítási járulék alól.
            
            
               (5)jövedelemstabilizáló pótlék az 1. vagy 2. pontban említett intézkedésekben részesülő munkavállalók számára. A támogatásra azok az alkalmazottak jogosultak, akiknek bruttó fizetése 2020 februárjában nem haladta meg a nemzeti minimálbér kétszeresét. A munkavállalók a 2020. februári bruttó fizetés és azon időszak bruttó fizetése közötti különbségnek megfelelő juttatásban részesülnek, amelyben a munkavállalót a fent említett két támogatási rendszer egyike biztosította; a juttatás alsó határa 100 EUR, felső határa pedig 351 EUR. 
            
            
               (6)különleges támogatás az önfoglalkoztatók, az informális munkavállalók és az ügyvezető tagok számára. Az intézkedés havi juttatást biztosít, amelynek összege megegyezik az egyén regisztrált jövedelmével, ha az nem éri el a 658,21 EUR-t, illetve az egyén regisztrált jövedelmének kétharmadával, ha a jövedelem meghaladja a 658,21 EUR-t. A juttatás felső határa mindkét esetben 438,81 EUR. 2020. március 13. és június 30. között a havi támogatás teljes összegére 219,41 EUR összegű kezdeti alsó határt alkalmaztak. Azok a személyek támogathatók, akik felfüggesztették üzleti tevékenységüket, vagy a támogatás iránti kérelmet megelőző 30 napos időszakban az előző év azonos hónapjához vagy az időszakot megelőző két hónap havi átlagához képest legalább 40 %-os bevételkiesést szenvedtek el. 
            
            
               (7)családi támogatás azoknak a munkavállalóknak, akik 12 év alatti gyermekeik vagy más eltartottjaik támogatásának szükségessége miatt nem tudnak dolgozni. Az intézkedés a munkavállalói jövedelem 50 %-át fedező juttatást biztosít. Főszabály szerint a munkavállalói jövedelem összege a szokásos bruttó fizetés kétharmada; a támogatásra alsó és felső határ vonatkozik: az alsó határ megegyezik a nemzeti minimálbérrel, a felső határ pedig a nemzeti minimálbér háromszorosa.
            
            
               (8)különleges támogatás az oktatók munkaszerződéseinek fenntartásához a szakképzések szüneteltetése nyomán. Az állami támogatás azon oktatók fizetését fedező juttatás, akik képzéseit törölték.
            
            
               (9)foglalkoztatással kapcsolatos regionális intézkedések az Azori-szigetek autonóm régióban. Az egyedi intézkedések, többek között az országos szintű rendszerek – nevezetesen a csökkentett munkaidős foglalkoztatás, az önfoglalkoztatói támogatás és az üzleti tevékenység újraindítását elősegítő támogatás – regionális kiegészítése az azori-szigeteki foglalkoztatás megőrzését célozzák a Covid19-járvány idején. Az intézkedések keretében nyújtott támogatás feltétele a munkaszerződések megőrzése és az üzleti tevékenység fenntartása.
            
            
               (10)foglalkoztatással kapcsolatos regionális intézkedések Madeira autonóm régióban. Az egyedi intézkedések, többek között az országos szintű rendszerek – nevezetesen a csökkentett munkaidős foglalkoztatás, az önfoglalkoztatói támogatás és az üzleti tevékenység újraindítását elősegítő támogatás – regionális kiegészítése az azori-szigeteki foglalkoztatás megőrzését célozzák a Covid19-járvány idején. Az intézkedések keretében nyújtott támogatás feltétele a munkaszerződések megőrzése és az üzleti tevékenység fenntartása.
            
            
               (11)juttatás azoknak az alkalmazottaknak és önfoglalkoztatóknak, akik megelőző karantén miatt ideiglenesen akadályoztatva vannak szakmai tevékenységük gyakorlásában. Az ilyen munkavállalók alapfizetésüknek megfelelő juttatásra jogosultak. 
            
            
               (12)betegségi támogatás a koronavírussal fertőzöttek számára. Portugália általános betegbiztosítási rendszeréhez képest a Covid19 betegségi támogatás esetében nincs várakozási idő. Az állami támogatás a bruttó fizetéssel megegyező juttatásból áll.
            
            
               (13)egészségügyi intézkedésként a munkahelyeken, nevezetesen a közkórházakban, szakminisztériumokban, települési önkormányzatokban, valamint az Azori-szigetek és Madeira autonóm régióban használandó egyéni védőeszközök beszerzése.
            
            
               (14)iskolahigiéniai kampány, amelynek célja, hogy biztosítsa az oktatók, a személyzet más tagjai és a diákok biztonságos visszatérését az iskolába.
            
         
         
            
               (15)az állami kórházak betegeinek és dolgozóinak, valamint az idősotthonok és gyermekgondozási létesítmények alkalmazottainak Covid19-tesztelése. 
            
            
               (16)a Covid19-járvány elleni küzdelemben részt vevő nemzeti egészségügyi szolgálat munkavállalóinak különleges kártalanítása. Egyszeri teljesítménybónusz, amely a munkavállaló szokásos bruttó fizetése 50 %-ának felel meg.
            
            
               Portugália benyújtotta a Bizottságnak a megfelelő információkat. 
            
            
               A rendelkezésre álló bizonyítékok alapján a Bizottság javaslatot tesz a Tanácsnak arra, hogy fogadjon el végrehajtási határozatot a fent említett intézkedések támogatása céljából a SURE-rendelet keretében Portugáliának nyújtandó pénzügyi támogatásról.
            
            
               •Összhang a szabályozási terület jelenlegi rendelkezéseivel
            
            
               
                  A javaslat teljes mértékben összhangban van az alapját képező (EU) 2020/672 tanácsi rendelettel.
               
               
                  E javaslat kiegészít egy másik, a tagállamok számára szükséghelyzet esetén támogatást biztosító uniós jogi eszközt, nevezetesen az Európai Unió Szolidaritási Alapjának (EUSZA) létrehozásáról szóló, 2002. november 11-i 2012/2002/EK tanácsi rendeletet (a továbbiakban: 2012/2002/EK rendelet). Március 30-án elfogadták az (EU) 2020/461 európai parlamenti és tanácsi rendeletet, amely az említett jogi eszközt módosítja abból a célból, hogy annak hatálya kiterjedjen a jelentős népegészségügyi szükséghelyzetekre, valamint meghatározza a finanszírozásra jogosult konkrét műveleteket. 
               
            
            
               •Összhang az Unió egyéb politikáival
            
            
               
                  E javaslat a jelenlegi Covid19-világjárványra válaszul hozott intézkedések közé tartozik, mint amilyen például a koronavírusra való reagálást célzó beruházási kezdeményezés, és kiegészíti a foglalkoztatást támogató egyéb eszközöket, így az Európai Szociális Alapot és az Európai Stratégiai Beruházási Alapot (ESBA)/InvestEU-t. Azáltal, hogy a hitelfelvételt és a hitelnyújtást kihasználva támogatja a tagállamokat a Covid19-járvány sajátos esetében, e javaslat második védelmi vonalat hoz létre a csökkentett munkaidős foglalkoztatás és más hasonló intézkedések finanszírozására, elősegítve a munkahelyek megőrzését, és ezáltal védelmet nyújtva az alkalmazottaknak és az önfoglalkoztatóknak a munkanélküliség kockázatával szemben. 
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  A szóban forgó eszköz jogalapja az (EU) 2020/672 tanácsi rendelet.  
               
            
            
               •Szubszidiaritás (nem kizárólagos hatáskör esetén) 
            
            
               
                  A javaslat a tagállam kérelmén alapul és az európai szolidaritás szellemében ideiglenes hitel formájában uniós pénzügyi támogatást biztosít a Covid19-járvány által érintett tagállamnak. Második védelmi vonalként az ilyen pénzügyi támogatás ideiglenes alapon segítséget nyújt a kormányzatok számára a csökkentett munkaidős rendszerek és egyéb hasonló intézkedések miatt megnövekedett közkiadásaik fedezéséhez, elősegítve azt, hogy megőrizzék a munkahelyeket, és ezáltal védelmet nyújtsanak az alkalmazottaknak és az önfoglalkoztatóknak a munkanélküliség és a jövedelemkiesés kockázatával szemben.
               
               
                  A támogatás segíteni fogja az érintett lakosságot és hozzájárul a Covid19-válság okozta közvetlen társadalmi és gazdasági hatások enyhítéséhez. 
               
            
            
               •Arányosság
            
            
               
                  A javaslat tiszteletben tartja az arányosság elvét. Nem lépi túl az eszköz kitűzött céljainak eléréséhez szükséges mértéket. 
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Konzultáció az érdekelt felekkel
            
            
               
                  Annak érdekében, hogy a Tanács időben el tudja fogadni a javaslatot, azt rövid idő alatt kellett előkészíteni, ezért nem került sor konzultációra az érdekelt felekkel.
               
            
         
         
            
               •Hatásvizsgálat
            
            
               
                  A javaslat sürgős jellegére tekintettel nem került sor hatásvizsgálatra.
               
            
            
               4.KÖLTSÉGVETÉSI VONZATOK
            
            
               
                  A Bizottság számára lehetővé kell tenni a pénzügyi piacokon történő hitelfelvételt azzal a céllal, hogy a szóban forgó forrásokat továbbhitelezze a SURE eszköz keretében pénzügyi támogatást kérő tagállamnak. 
               
            
            
               A rendszer pénzügyi stabilitásának biztosítása érdekében a tagállami garanciákon kívül egyéb biztosítékok is beépülnek a keretbe, melyek a következők:
            
            
               ·szigorú és konzervatív pénzgazdálkodási megközelítés,
            
            
               ·a hitelportfólió olyan kialakítása, amely korlátozza a koncentrációs kockázatot, az éves kitettséget és az egyes tagállamokkal szembeni túlzott kitettséget, ugyanakkor elegendő forrást biztosít a leginkább rászoruló tagállamok számára, valamint
            
            
               ·lehetőségek az adósság átütemezésére.
            
            
               2020/0227 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Covid19-járvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 tanácsi rendelet keretében Portugáliának nyújtandó ideiglenes támogatásról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a Covid19-világjárvány miatt felmerülő szükséghelyzeti munkanélküliségi kockázatokat mérséklő ideiglenes támogatást nyújtó európai eszköz (SURE) létrehozásáról szóló, 2020. május 19-i (EU) 2020/672 tanácsi rendeletre
                  1
                és különösen annak 6. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)2020. augusztus 11-én Portugália pénzügyi támogatást kért az Uniótól annak érdekében, hogy kiegészítse a Covid19-járvány hatásának és a munkavállalókat érintő társadalmi-gazdasági következményeinek kezelésére irányuló nemzeti intézkedéseit. 
            
            
               (2)A Covid19-járvány és a Portugália által a járvány megfékezése érdekében végrehajtott rendkívüli intézkedések, valamint a járvány társadalmi-gazdasági és egészségügyi következményei várhatóan drámai hatást gyakorolnak az államháztartásra. A Bizottság 2020. tavaszi előrejelzése azzal számolt, hogy Portugália államháztartási hiánya és államadóssága 2020 végére a bruttó hazai termék (GDP) 6,5 %-a, illetve 131,6 %-a lesz. A Bizottság 2020. nyári időközi előrejelzése szerint Portugália GDP-je 2020-ban várhatóan 9,8 %-kal esik vissza. 
            
            
               (3)A Covid19-járvány következtében Portugáliában a gazdaságilag aktív népesség jelentős része nem tudta folytatni tevékenységét. A Covid19-járványhoz kapcsolódó, a (4)–(17) preambulumbekezdésekben foglaltaknak megfelelő csökkentett munkaidős rendszerek és hasonló intézkedések, továbbá egészségügyi intézkedések miatt ez Portugália közkiadásainak hirtelen és nagymértékű növekedéséhez vezetett. 
            
         
         
            
               (4)A Portugália 2020. augusztus 11-i kérelmében hivatkozott „február 12-i 7/2009. törvény” a munkaszerződések fenntartását a munkavégzés ideiglenes megszakítása vagy a portugál munka törvénykönyvében rögzített rendes munkaidő csökkentése révén támogató intézkedést vezet be. Az intézkedés a munkavállalói jövedelem 70 %-át fedező juttatást biztosít a támogatható vállalkozásoknak, ahol a munkavállalói jövedelem a szokásos bruttó fizetés kétharmadának felel meg. A kétharmados korrekcióra alsó és felső határ vonatkozik: az alsó határ megegyezik a nemzeti minimálbérrel, a felső határ pedig a nemzeti minimálbér háromszorosa. Azok a vállalkozások támogathatók, amelyek felfüggesztették üzleti tevékenységüket, vagy jelentős bevételkiesést szenvedtek el. 
            
            
               (5)A Covid19-járvány hatásainak kezelése érdekében hozott számos intézkedés bevezetésének jogalapja a Portugália 2020. augusztus 11-i kérelmében említett „március 26-i 10-G/2020. törvényerejű rendelet” és „június 19-i 27-B/2020. törvényerejű rendelet”. Ezek közé tartozik a munkaszerződéseknek a munkavégzés ideiglenes megszakítása vagy a rendes munkaidő csökkentése révén megvalósított fenntartását elősegítő új és egyszerűsített különleges támogatás. Ez az intézkedés hasonló a (4) preambulumbekezdésben említett intézkedéshez, de a pénzeszközökhöz való gyorsabb hozzáférés érdekében egyszerűsített eljárásokat alkalmaz. Az intézkedés a munkavállalói jövedelem 70 %-át fedező juttatást biztosít a támogatható vállalkozásoknak, ahol a munkavállalói jövedelem a szokásos bruttó fizetés kétharmadának felel meg, továbbá mentesít a munkáltatói társadalombiztosítási járulékok megfizetése alól. A kétharmados korrekcióra alsó és felső határ vonatkozik: az alsó határ megegyezik a nemzeti minimálbérrel, a felső határ pedig a nemzeti minimálbér háromszorosa. Azok a vállalkozások támogathatók, amelyek felfüggesztették üzleti tevékenységüket, vagy a támogatás iránti kérelmet megelőző 30 napos időszakban az előző év azonos hónapjához vagy az időszakot megelőző két hónap havi átlagához képest legalább 40 %-os bevételkiesést szenvedtek el. Az intézkedést több alkalommal meghosszabbították, illetve többek között a munkavállalók javadalmazását a szokásos bruttó fizetésük négyötödére módosították, és bevezették a kedvezményezett vállalkozások társadalombiztosítási járulékaira vonatkozó mentesség fokozatos megszüntetését. Mivel a társadalombiztosítási járulékok csökkentése állami bevételekről való lemondást jelent, az (EU) 2020/672 tanácsi rendelet alkalmazásában közkiadásnak minősül.
            
            
               (6)Amennyiben a Covid19-járvány miatt válságban lévő vállalkozások a (4) vagy az (5) preambulumbekezdésben említett intézkedések kedvezményezettjei, és a speciális szakképzési programok keretében a nemzeti állami foglalkoztatási és képzési szolgálatok által jóváhagyott képzési programmal rendelkeznek, a munkavállalók és a vállalkozások a munkaidő csökkentésének alternatívájaként a jövedelempótlást, valamint a munkaidőben tartott képzés kapcsolódó költségeit fedező képzési támogatásban részesülhetnek.
            
            
               (7)A hatóságok továbbá az üzleti tevékenység újraindítását elősegítő különleges támogatást vezettek be a vállalkozások számára. A munkába való visszatérés és a munkahelyek megtartásának megkönnyítése érdekében azok a vállalkozások, amelyek munkavállalói a (4) vagy az (5) preambulumbekezdésben említett intézkedések kedvezményezettjei voltak, juttatásban részesülhetnek, amely vagy egy részletben kerül kifizetésre, és összege megegyezik az érintett munkavállalókra vonatkozó nemzeti minimálbérrel, vagy hat hónap alatt szakaszosan kerül kifizetésre, és összege megegyezik az érintett munkavállalókra vonatkozó nemzeti minimálbér kétszeresével. Amennyiben a támogatást szakaszosan nyújtják, a vállalkozások az érintett munkavállalók tekintetében szintén részleges, 50 %-os mentességet élveznek az adott munkáltatói társadalombiztosítási járulék alól.
            
            
               (8)Végül a június 19-i 27-B/2020. törvényerejű rendelet értelmében a hatóságok jövedelemstabilizáló pótlékot vezettek be a (4) vagy az (5) preambulumbekezdésben említett intézkedésekben részesülő munkavállalók számára. A támogatásra azok az alkalmazottak jogosultak, akiknek bruttó fizetése 2020 februárjában nem haladta meg a nemzeti minimálbér kétszeresét. A munkavállalók a 2020. februári bruttó fizetés és azon időszak bruttó fizetése közötti különbségnek megfelelő juttatásban részesülnek, amelyben a munkavállalót a fent említett két támogatási rendszer egyike biztosította; a juttatás alsó határa 100 EUR, felső határa pedig 351 EUR. 
            
            
               (9)A Portugália 2020. augusztus 11-i kérelmében hivatkozott „március 13-i 10-A/2020. törvényerejű rendelet” és „március 31-i 2/2020. törvény”
                  2
                különleges támogatást vezet be az önfoglalkoztatók, az informális munkavállalók és az ügyvezető tagok számára. Az intézkedés havi juttatást biztosít, amelynek összege megegyezik az egyén regisztrált jövedelmével, ha az nem éri el a 658,21 EUR-t, illetve az egyén regisztrált jövedelmének kétharmadával, ha a jövedelem meghaladja a 658,21 EUR-t. A juttatás felső határa mindkét esetben 438,81 EUR. 2020. március 13. és június 30. között a havi támogatás teljes összegére 219,41 EUR összegű kezdeti alsó határt alkalmaztak. Azok a személyek támogathatók, akik felfüggesztették üzleti tevékenységüket, vagy a támogatás iránti kérelmet megelőző 30 napos időszakban az előző év azonos hónapjához vagy az időszakot megelőző két hónap havi átlagához képest legalább 40 %-os bevételkiesést szenvedtek el. 
            
            
               (10)A Portugália 2020. augusztus 11-i kérelmében említett „március 13-i 10-A/2020. törvényerejű rendelet” családi támogatást vezet be azon munkavállalók számára, akik 12 év alatti gyermekeik vagy más eltartottjaik támogatásának szükségessége miatt akadályoztatva vannak a munkavégzésben. Az intézkedés a munkavállalói jövedelem 50 %-át fedező juttatást biztosít. Főszabály szerint a támogatás összege a szokásos bruttó fizetés kétharmada; a támogatásra alsó és felső határ vonatkozik: az alsó határ megegyezik a nemzeti minimálbérrel, a felső határ pedig a nemzeti minimálbér háromszorosa. Ez az intézkedés az (EU) 2020/672 rendeletben említett csökkentett munkaidős foglalkoztatáshoz hasonló intézkedésnek tekinthető, mivel jövedelemtámogatást nyújt a munkavállalóknak, amely segít az iskolák zárva tartása alatti gyermekgondozás költségeinek fedezésében, így segít a szülőknek is a munkájuk folytatásában, és nem kerül veszélybe a munkaviszonyuk. 
            
            
               (11)A Portugália 2020. augusztus 11-i kérelmében említett „március 17-i 3485-C/2020. kormányrendelet”, „április 10-i 4395/2020. kormányrendelet” és „május 28-i 5897-B/2020. kormányrendelet” a szakképzések szüneteltetése miatt különleges támogatást vezet be az oktatók munkaszerződéseinek fenntartásához. Az állami támogatás azon oktatók fizetését fedező juttatás, akik képzéseit törölték.
            
            
               (12)A Portugália 2020. augusztus 11-i kérelmében említett „az Azori-szigetek regionális kormánya Tanácsának április 8-i 97/2020. határozata”, „az Azori-szigetek regionális kormánya Tanácsának április 28-i 120/2020. határozata”, „az Azori-szigetek regionális kormánya Tanácsának május 5-i 128/2020. határozata”, „az Azori-szigetek regionális kormánya Tanácsának május 5-i 129/2020. határozata”, „az Azori-szigetek regionális kormánya Tanácsának július 15-i 195/2020. határozata”, „az Azori-szigetek regionális kormánya Tanácsának július 15-i 196/2020. határozata” és „az Azori-szigetek regionális kormánya Tanácsának július 17-i 200/2020. határozata” számos regionális foglalkoztatási intézkedést vezet be az Azori-szigetek autonóm régióban. Az egyedi intézkedések, többek között az országos szintű rendszerek – nevezetesen a csökkentett munkaidős foglalkoztatás, az önfoglalkoztatói támogatás és az üzleti tevékenység újraindítását elősegítő támogatás – regionális kiegészítése az azori-szigeteki foglalkoztatás megőrzését célozzák a Covid19-járvány idején. Az intézkedések keretében nyújtott támogatás feltétele a munkaszerződések megőrzése és az üzleti tevékenység fenntartása.
            
            
               (13)A Portugália 2020. augusztus 11-i kérelmében említett „a madeirai regionális kormány március 13-i 101/2020. határozata” és „a madeirai regionális kormány elnökhelyettesi hivatala és a társadalmi befogadással és polgársággal foglalkozó regionális titkárság április 22-i 133-B/2020. rendelete” számos regionális foglalkoztatási intézkedést vezet be Madeira autonóm régióban. Az egyedi intézkedések, többek között az országos szintű rendszerek – nevezetesen a csökkentett munkaidős foglalkoztatás, az önfoglalkoztatói támogatás és az üzleti tevékenység újraindítását elősegítő támogatás – regionális kiegészítése az azori-szigeteki foglalkoztatás megőrzését célozzák a Covid19-járvány idején. Az intézkedések keretében nyújtott támogatás feltétele a munkaszerződések megőrzése és az üzleti tevékenység fenntartása.
            
            
               (14)A Portugália 2020. augusztus 11-i kérelmében említett „március 13-i 10-A/2020. törvényerejű rendelet” és „március 31-i 2/2020. törvény”
                  3
                juttatásról rendelkezik azon alkalmazottak és önfoglalkoztatók számára, akik megelőző karantén miatt ideiglenesen akadályoztatva vannak szakmai tevékenységük gyakorlásában. Az ilyen munkavállalók alapfizetésüknek megfelelő juttatásra jogosultak. A jogalap a koronavírus által fertőzöttek számára betegbiztosítási juttatást is bevezet. Portugália általános betegbiztosítási rendszeréhez képest a Covid19 betegségi támogatás esetében nincs várakozási idő. Az állami támogatás a bruttó fizetéssel megegyező juttatásból áll.
            
            
               (15)A Portugália 2020. augusztus 11-i kérelmében említett „március 13-i 10-A/2020. törvényerejű rendelet” egészségügyi intézkedésként lehetővé teszi a munkahelyeken, nevezetesen a közkórházakban, szakminisztériumokban, települési önkormányzatokban, valamint az Azori-szigetek és Madeira autonóm régióban használandó egyéni védőeszközök beszerzését. A jogalap továbbá iskolahigiéniai kampányról rendelkezik, amelynek célja, hogy biztosítsa az oktatók, a személyzet más tagjai és a diákok biztonságos visszatérését az iskolába
            
            
               (16)A hatóságok bevezették az állami kórházak betegeinek és dolgozóinak, valamint az idősotthonok és gyermekgondozási létesítmények alkalmazottainak Covid19-tesztelését. Az ehhez szükséges fedezetet az általános költségvetésből biztosítják, ezért erre vonatkozóan nincs kifejezett jogalap.
            
            
               (17)Végül a Portugália 2020. augusztus 11-i kérelmében említett „július 24-i 27-A/2020. törvény” a nemzeti egészségügyi szolgálat Covid19-járvány elleni küzdelemben részt vevő alkalmazottai számára fizetendő különleges kompenzációról rendelkezik. Ez egy egyszeri teljesítménybónusz, amelynek összege a munkavállaló szokásos bruttó fizetésének 50 %-a.
            
            
               (18)Portugália teljesíti az (EU) 2020/672 rendelet 3. cikkében a pénzügyi támogatás igénylésére vonatkozóan meghatározott feltételeket. Portugália megfelelő bizonyítékot nyújtott be a Bizottságnak arra vonatkozóan, hogy a Covid19-járvány társadalmi-gazdasági hatásainak kezelése érdekében hozott nemzeti intézkedések következtében 2020. február 1. óta a tényleges és tervezett közkiadások 5 934 462 488 EUR-val emelkedtek. A fent említett, csökkentett munkaidős programokhoz vagy hasonló intézkedésekhez közvetlenül kapcsolódó emelkedés hirtelen és nagymértékű növekedést jelent, mivel egyaránt kapcsolódik az új intézkedésekhez és a meglévő intézkedések iránti kereslet növekedéséhez, amely intézkedések együttesen a portugáliai vállalkozások és munkaerő jelentős hányadát fedik le. 
            
            
               (19)Az (EU) 2020/672 rendelet 6. cikkének megfelelően a Bizottság konzultált a portugál hatóságokkal, és ellenőrizte a 2020. augusztus 11-i kérelemben említett csökkentett munkaidős foglalkoztatáshoz és hasonló intézkedésekhez, valamint a Covid19-járvánnyal kapcsolatos releváns egészségügyi vonatkozású intézkedésekhez közvetlenül kapcsolódó tényleges és tervezett kiadások hirtelen és nagymértékű növekedését. 
            
            
               (20)Következésképpen pénzügyi támogatást kell nyújtani annak érdekében, hogy Portugália segítséget kapjon a Covid19-járvány okozta súlyos gazdasági zavarok társadalmi-gazdasági hatásainak kezeléséhez.
            
            
               (21)E határozat nem sértheti az egységes piac működésének torzulásaira vonatkozó bármely, különösen az EUMSZ 107. és 108. cikke alapján lefolytatandó eljárás eredményét. Nem szünteti meg a tagállamokkal szembeni azon követelményt, hogy az EUMSZ 108. cikkével összhangban értesítsék a Bizottságot az állami támogatások lehetséges eseteiről.
            
            
               (22)Portugáliának rendszeresen tájékoztatnia kell a Bizottságot a tervezett közkiadások végrehajtásáról annak érdekében, hogy a Bizottság fel tudja mérni, hogy milyen mértékben valósultak meg ezek a kiadások.
            
            
               (23)A pénzügyi támogatás nyújtására vonatkozó határozat elfogadása során a Tanács – az egyenlő bánásmód, a szolidaritás, az arányosság és az átláthatóság elvének alkalmazása mellett – figyelembe vette Portugália meglévő és várható szükségleteit, valamint az (EU) 2020/672 rendelet alapján más tagállamok által már benyújtott vagy benyújtani tervezett pénzügyi támogatás iránti kérelmeket,
            
         
         
            
               ELFOGADTA EZT A HATÁROZATOT: 
            
            
               1. cikk
            
            
               Portugália teljesíti az (EU) 2020/672 rendelet 3. cikkében meghatározott feltételeket.
            
            
               2. cikk
            
            
               (1)Az Unió Portugália rendelkezésére bocsát legfeljebb 5 934 462 488 EUR összegű hitelt. A hitel maximális átlagos futamideje 15 év.
            
            
               (2)Az e határozat által nyújtott pénzügyi támogatás rendelkezésre állásának időtartama az e határozat hatálybalépését követő első naptól számított 18 hónap.
            
            
               (3)A Bizottság az uniós pénzügyi támogatást legfeljebb nyolc részfolyósítás keretében bocsátja Portugália rendelkezésére. Egy-egy részlet kifizetése egy vagy több részfolyósítással történhet. Az első részlet keretében végrehajtott részfolyósítások futamideje meghaladhatja az (1) bekezdésben említett maximális átlagos futamidőt. Ebben az esetben a további részfolyósítások futamidejét úgy kell megállapítani, hogy a maximális átlagos futamidő az összes részlet kifizetése után megfeleljen az (1) bekezdésben említetteknek.
            
            
               (4)Az első részletet az (EU) 2020/672 rendelet 8. cikkének (2) bekezdésében előírt hitelmegállapodás hatálybalépésétől függően kell rendelkezésre bocsátani.
            
            
               (5)Az (EU) 2020/672 rendelet 4. cikkében említett uniós finanszírozás költségei az egyes részletek tekintetében, valamint a finanszírozás kapcsán az Unió által fizetendő díjak, költségek és kiadások Portugáliát terhelik.
            
            
               (6)A részletek nagyságáról és rendelkezésre bocsátásáról, valamint a részfolyósítások összegéről a Bizottság dönt.
            
            
               3. cikk 
            
            
               Portugália a következő intézkedéseket finanszírozhatja:
            
            
               a)a munkaszerződéseknek a munkavégzés ideiglenes megszakítása vagy a rendes munkaidő csökkentése révén történő fenntartásának támogatása a február 12-i 7/2009. sz. törvény 298–308. cikkében előírtak szerint;
            
            
               b)a munkaszerződéseknek a munkavégzés ideiglenes megszakítása vagy a rendes munkaidő csökkentése révén történő fenntartásához nyújtott új és egyszerűsített különleges támogatás a március 26-i 10-G/2020. törvényrendelet és a június 19-i 27-B/2020. törvényrendelet 2. cikke szerint;
            
            
               c)speciális szakképzési programok támogatása a március 26-i 10-G/2020. törvényerejű rendelet 7–9. cikke szerint, a munkaszerződéseknek a munkavégzés ideiglenes szüneteltetése vagy a rendes munkaidő csökkentése révén történő fenntartása érdekében;
            
            
               d)a vállalkozások gazdasági tevékenységének újrakezdéséhez nyújtott új, különleges támogatás a június 19-i 27-B/2020. törvényerejű rendelet 4. cikkének (1)–(7) és (10)–(12) bekezdésében, valamint 5. cikkében előírtak szerint;
            
            
               e)új jövedelemstabilizáló pótlék azon munkavállalók számára, akik vagy a munkavégzés ideiglenes megszakítása vagy a portugál munka törvénykönyvében foglalt rendes munkaidő csökkentése révén a munkaszerződések fenntartásához nyújtott, fent említett támogatás, vagy a június 19-i 27-B/2020. törvényerejű rendelet 3. cikkében előírt, a Covid19-világjárványra válaszul bevezetett új és egyszerűsített támogatás hatálya alá tartoznak;
            
            
               f)új és progresszív különleges támogatás a július 30-i 46-A/2020. törvényerejű rendeletnek megfelelően a munkaszerződéseknek a rendes munkaidő ideiglenes csökkentése révén történő fenntartása érdekében;
            
            
               g)az önfoglalkoztatóknak, az informális munkavállalóknak és az ügyvezető tagoknak nyújtott új különleges támogatás a március 13-i 10-A/2020. törvényerejű rendelet 26–28. cikkében, valamint a július 24-i 27-A/2020. törvény 3. cikkével módosított, március 31-i 2/2020. törvény 325-G. cikkében előírtak szerint;
            
            
               h)családi támogatás a március 13-i 10-A/2020. törvényerejű rendelet 23. cikkének megfelelően azon munkavállalók számára, akik 12 év alatti gyermekeik vagy más eltartottjaik támogatásának szükségessége miatt nem tudnak dolgozni;
            
         
         
            
               i)a szakképzések szüneteltetése nyomán az oktatók munkaszerződéseinek fenntartásához nyújtott különleges támogatás a március 17-i 3485-C/2020. kormányrendeletben, az április 10-i 4395/2020. kormányrendeletben és a május 28-i 5897-B/2020. kormányrendeletben előírtaknak megfelelően;
            
            
               j)regionális foglalkoztatási intézkedések az Azori-szigetek autonóm régióban az Azori-szigetek regionális kormánya Tanácsának április 8-i 97/2020. határozata, az Azori-szigetek regionális kormánya Tanácsának április 8-i 97/2020. határozata, az Azori-szigetek regionális kormánya Tanácsának május 5-i 120/2020. határozata, az Azori-szigetek regionális kormánya Tanácsának május 5-i 128/2020. határozata, az Azori-szigetek regionális kormánya Tanácsának július 15-i 129/2020. határozata, az Azori-szigetek regionális kormánya Tanácsának július 15-i 195/2020. határozata, az Azori-szigetek regionális kormánya Tanácsának július 15-i 196/2020. határozata és az Azori-szigetek regionális kormánya Tanácsának július 17-i 200/2020. határozata alapján;
            
            
               k)regionális foglalkoztatási intézkedések Madeira autonóm régióban a madeirai regionális kormány március 13-i 101/2020. sz. határozata, valamint a madeirai regionális kormány elnökhelyettesi hivatala és a társadalmi befogadással és polgársággal foglalkozó regionális titkárság április 22-i 133-B/2020. rendelete alapján;
            
            
               l)új különleges támogatás a megelőző karanténba helyezett alkalmazottak és önfoglalkoztatók számára a március 13-i 10-A/2020. törvényerejű rendelet 19. cikkében, valamint a július 24-i 27-A/2020. törvény 3. cikkével módosított, március 31-i 2/2020. törvény 325-F. cikkében előírtak szerint;
            
            
               m)betegségi támogatás a koronavírussal fertőzöttek számára a március 13-i 10-A/2020. törvényerejű rendelet 20. cikkében, valamint a július 24-i 27-A/2020. törvény 3. cikkével módosított, március 31-i 2/2020. törvény 325-F. cikkében előírtak szerint;
            
            
               n)egészségügyi intézkedésként a munkahelyeken, nevezetesen a közkórházakban, szakminisztériumokban, települési önkormányzatokban, valamint az Azori-szigetek és Madeira autonóm régióban használandó egyéni védőeszközök beszerzése a március 13-i 10-A/2020. törvényerejű rendelet alapján;
            
            
               o)iskolahigiéniai kampány, a március 13-i 10-A/2020. törvényerejű rendelet 9. cikkében előírtak szerint;
            
            
               p)az állami kórházak betegeinek és dolgozóinak, valamint az idősotthonok és gyermekgondozási létesítmények alkalmazottainak Covid19-tesztelése;
            
            
               q)a nemzeti egészségügyi szolgálat Covid19-járvány elleni küzdelemben részt vevő alkalmazottai számára fizetendő különleges kompenzáció, a július 24-i 27-A/2020. törvény 3. cikkével módosított, március 31-i 2/2020. sz. törvény 42a. cikkében előírtak szerint.
            
            
               4. cikk
            
            
               Portugália [DÁTUM: 6 hónappal e határozat kihirdetését követően]-ig, majd azt követően hathavonta tájékoztatja a Bizottságot a tervezett közkiadás végrehajtásáról mindaddig, amíg a tervezett közkiadást teljes mértékben végre nem hajtották.
            
            
               5. cikk
            
            
               Ennek a határozatnak a Portugál Köztársaság a címzettje.
            
            
               6. cikk
            
            
               Ezt a határozatot az Európai Unió Hivatalos Lapjában ki kell hirdetni.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 159., 2020.5.20., 1. o.
               
               
                  
                     (2)
                  
                        A július 24-i 27-A/2020. törvénnyel módosítva.
               
               
                  
                     (3)
                  
                        A július 24-i 27-A/2020. törvénnyel módosítva.